Alisca Comp Kft.	Cégjegyz.sz: 17-09-000396 Adószám: 10361533-2-17

7163 Mőcsény Béke u. 85.	Tel/: 74 / 317-642

Levelezési cím: 7100 Szekszárd Cinka u. 45. e-mail:audit1@tolna.net

Száma: 666/2015.

Hámoriné Glück Terézia Elnök Asszony

Sióagárdi Német nemzetiségi Önkormányzat Képviselő-testülete

Sióagárd

Tisztelt Elnök Asszony!

Köszönettel vettük a települési önkormányzat megkeresését a nemzetiségi önkormányzatnál 2016. évi belső ellenőrzési feladatok elvégzésével kapcsolatos ajánlatra vonatkozóan.

Mint külső szolgáltató rugalmasan, az igény szerinti ütemezésben és ellenőri napokkal állunk rendelkezésre, ezáltal is biztosítva a költségtakarékos, ugyanakkor hatékony és eredményes feladatellátást.

Vállalkozásunk részéről a belső ellenőrzési tevékenység végzésére az Államháztartásról szóló 2011. CXCV. törvény 70. § (4) bekezdésében meghatározott engedéllyel rendelkező, szakmailag olyan felkészült szakembereket biztosítunk, akik széleskörű tapasztalatokkal rendelkeznek a jogszabályok által meghatározott jó gyakorlatokról. A megoldásnak előnye, hogy külső szakértő igénybevétele esetén könnyebben teljesíthető a belső ellenőrökkel szemben támasztott elfogulatlanság és pártatlanság, függetlenség követelménye.

Az egyes ellenőrzési feladat elvégzésére átlagosan 10 revizori munkanap felhasználásával kalkulálunk, amely tartalmazza az ellenőrzési program elkészítését, az ellenőrzésre való felkészülést, a helyszíni vizsgálat, adatgyűjtés feladatait, a jelentés elkészítését, egyeztetését, realizálásának figyelemmel kísérését.

Az ellenőrzés célja annak értékelése, hogy a Sióagárdi Német Nemzetiségi Önkormányzat gazdálkodási kereteinek kialakítása, gazdálkodása megfelelt-e a jogszabályoknak. Ennek keretében értékeljük, hogy:

• a helyi nemzetiségi önkormányzat és a helyi települési önkormányzat

együttműködésének szabályozása, a működési feltételek biztosítása megfelel-

e a jogszabályi előírásoknak, 2016. március 1-i állapotnak megfelelően;

• a felek együttműködése megfelelt-e a megállapodásban foglaltaknak, a 2015. évi gazdálkodási feladatok szabályszerű ellátása során, betartották-e vonatkozó jogszabályi előírásokat.

A felvázolt munkát az alábbi ellentételezés fejében tudjuk elvégezni:	150 000 Ft plusz 40 500 Ft ÁFA,

Bruttó összegben összesen:	190 500 Ft.

Az ellenőrzés az ellenőrzött számára visszajelzést ad a szabályszerű gazdálkodási keretek kialakításáról, az esetleges működésbeli hiányosságokról. Az ellenőrzés megállapításai és javaslatai, a jó gyakorlat bemutatása tanulságul szolgálhatnak a szervezet számára a jogszabályok szerinti működés megvalósításához.

A belső ellenőrzést a költségvetési szervek belső kontrollrendszeréről és belső

ellenőrzéséről szóló 370/2011. (XII. 31.) Korm. rendeletet alapul véve a nemzetközi, valamint az államháztartásért felelős miniszter által közzétett belső ellenőrzési standardok, útmutatók alapján, valamint a belső ellenőrzési vezető által – az államháztartásért felelős miniszter által közzétett belső ellenőrzési kézikönyv minta megfelelő alkalmazásával – kidolgozott és a költségvetési szerv vezetője által jóváhagyott belső ellenőrzési kézikönyv szerint, a kiadott etikai kódex figyelembevételével végezzük.

Remélem ajánlatunk lehetővé teszi a nemzetiségi önkormányzati források és az ellátandó belső ellenőrzési feladatok optimális összhangjának kialakítását.

Szekszárd, 2016. január 20.

Dr. Kádár Andrásné

belső ellenőrzési vezető